nl en fr ne de nl nl en en af nl en nl nl nl en af nl af af af af af af af af af af af af af af en en en fr nl en af fr af en nl fr en en en fr nl en af fr nl en en fr nl en nl fr nl en af fr nl en nl nl es af nl en nl nl en af en en en en
‘Hy het nie verdien om so te sterf nie’ – DieHoorn
Seker die laaste foto wat van Corné Swartz (20) geneem is. Dié foto van Corné is Saterdagaand by ’n 21ste verjaardagpartytjie wat hy bygewoon het, geneem. Foto verskaf
• 20-jarige Oudtshoorniet dood in tref-en-trap-ongeluk
DIE Oudtshoorn Polisie ondersoek ’n saak van strafbare manslag nadat ’n 20-jarige Oudtshoorniet Sondagoggend om 04:00 na bewering na ’n tref-en-trap-ongeluk gesterf het.
Volgens sers Gretchen Michaels, woord­voerder van die Oudtshoorn Poli­sie, is die liggaam van Corné Swartz in Zebraweg-Oos, Bridgton langs die pad gevind. Hy het aan kopbeserings beswyk.
Die motor wat hom getref het, het volgens Michaels van die toneel weggejaag. Na verneem word, was Corné op pad huis toe vanaf ’n 21ste verjaardagpartytjie.
Hy het by vriende, Howdean Slambee, haar man en haar skoonma gewoon. Sy ma is oorlede toe hy klein was en sy pa is verlede jaar oorlede. Slambee vertel dat sy sy dood nie oor haar hart kan kry nie.
“Die laaste keer wat ons hom gesien het, was Saterdagmiddag voordat hy na die partytjie gegaan het. Hy het op sy bed gesit en sy skoene gepolitoer. Hy’t nog gesê hy wil netjies aantrek omdat daar baie meisies sal wees en hy hulle wil beïndruk.”
“Hy was soos ’n kind vir my en altyd so ’n liefdevolle mens,” vertel sy. “Hy was altyd baie behulpsaam. Selfs as hy besig was met iets en iemand roep hom, het hy alles net so gelos om te gaan help. Hy was ook lief vir my kinders – my tweeling was mal oor hom.”
Sy sê dit was vreemd dat hy nie na die partytjie huis toe gekom het nie. “Hy het ’n spertyd gehad. Blykbaar het een van die vriende wat saam by die partytjie was, gesê Corné wou vroeër loop omdat hy by die huis moes kom. Ek en my man was ook uit die aand en toe ons net na een by die huis kom, het ons die toeter gedruk.”
Slambee sê wanneer hulle die kar se toeter gedruk het, het Corné gewoonlik uitgekom om die hek oop te maak.
Daar­die aand het hy nie.
“Ons het nie baie geslaap die nag nie. Ons het wakker gelê en vir hom gewag. Net na sewe het iemand aan ons deur ge­klop. My man het opgestaan om te gaan kyk en dit was sy niggie. Haar eerste woor­de aan hom was: ‘Corné is dood’.”
Volgens Slambee het almal van Corné gehou. “Hy het nie verdien om op so ’n manier te sterf nie. Hy was nie net enige ding wat jy langs die pad kon los nie.”
’n Gedenkdiens vir Corné word Saterdagoggend by die Slambees se huis in Uranusstraat 5, Bongulethu gehou met die begrafnis om 10:00 in die Indepen­dent Church in Impalaweg.
• Enigiemand met inligting oor die voorval kan die Oudtshoorn Polisie kontak by 044 203 9022.
Wes-Kaapse regering en privaatsektor gryp in: Miljoen liter water sal swemgalas red
September 27, 2018September 28, 2018
Deur Liesel le Roux SWEMGALAS sal die somer wel op Oudtshoorn plaasvind – danksy hulp van die Wes-Kaapse regering....
Skouspelagtige roete deur Kango Grotte
November 9, 2017November 9, 2017
Deelnemers aan die Dryland Traverse Multiskof-veldwedloop het verlede Donderdag dié skouspelagtige roete deur die Kango Grotte gehardloop as deel...
Matjiesrivier: ‘Worst storm in my life’
June 8, 2017June 8, 2017
Dean Lategan, owner of a farm in Matjiesrivier close to the Swartberg Pass outside Oudtshoorn, described yesterday’s strong winds...
15 hospitaal toe ná taxi rol
August 31, 2017September 1, 2017
Deur Liesel le Roux VYFTIEN persone is verlede Vrydag in die Oudts­hoorn Hospitaal se noodeenheid behandel na­dat ’n Toyota Quantum-minibus-taxi...
Boomtak val op motor
January 24, 2019January 24, 2019
Meer as 20 top kunstenaars gaan op Hartenbos skouers skuur
December 7, 2017December 7, 2017
Meer as 20 top kunstenaars gaan op Hartenbos skouers skuur...
Hallusinasies en groot skrik ná drankies in Bali
August 3, 2017August 3, 2017
Deur Marlene Malan HULLE sou maklik ontvoer kon word of in die kloue van ’n mense- of orgaanhandelgroep kon...
Mooi weer by die KKNK op Oudtshoorn!
April 10, 2017April 10, 2017
DIE SA Weerdiens voorspel mooi weer vir die volgende drie dae op Oudtshoorn, met ‘n moontlikheid van reën vanaf...
75-jarige veilig ná vier koue nagte buiteMooi nagedink by die Oudtshoorn Sportfees
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details